ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουλίου 1998 για τροποποίηση της απόφασης 98/372/ΕΚ σχετικά με τους υγειονομικούς όρους και την κτηνιατρική πιστοποίηση για τις εισαγωγές ζώντων βοοειδών και χοιροειδών από ορισμένες ευρωπαϊκές χώρες ώστε να ληφθούν υπόψη ορισμένα θέματα που αφορούν την Κροατία και τη Δημοκρατία της Τσεχίας [κοινοποιηθείσα υπό τον αριθμό Ε(1998) 2239] (Κείμενο που παρουσιάζει ενδιαφέρον για τον ΕΟΧ) (98/505/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά την εισαγωγή ζώων του βοείου, χοιρείου, προβείου και αιγείου είδους και νωπών κρεάτων προέλευσης τρίτων χωρών (1), όπως τροποποιήθηκε τελευταία από την οδηγία 97/79/ΕΚ (2), και ιδίως τα άρθρα 6, 8 και 11,

Εκτιμώντας:

ότι οι υγειονομικοί όροι και η κτηνιατρική πιστοποίηση που διέπουν την εισαγωγή οικόσιτων βοοειδών και χοιροειδών από ορισμένες ευρωπαϊκές χώρες, έχουν θεσπιστεί με την απόφαση 98/372/ΕΚ της Επιτροπής (3) 7

ότι η Ευρωπαϊκή Κοινότητα έχει επιβάλει ορισμένους υγειονομικούς περιορισμούς σε ορισμένες περιοχές της Κροατίας εξαιτίας ορισμένων προβλημάτων που προέκυψαν σχετικά με τους κτηνιατρικούς ελέγχους σε αυτές τις περιοχές 7

ότι, από μία πρόσφατη κοινοτική κτηνιατρική αποστολή, διαπιστώθηκε ότι οι κτηνιατρικές υπηρεσίες της Κροατίας ελέγχουν ικανοποιητικά τη χώρα αυτή στο σύνολό της 7

ότι, επομένως, είναι σκόπιμο να επιτραπεί η εισαγωγή οικοσίτων ζώντων βοοειδών από ολόκληρη την Κροατία 7

ότι οι εγγυήσεις που παρέχονται από την Κροατία όσον αφορά τη φυματίωση των βοοειδών και τη βρουκέλλωση, δεν είναι δυνατόν να θεωρούνται ισοδύναμες με τις εγγυήσεις που παρέχονται σχετικά με τις αγέλες της Ευρωπαϊκής Κοινότητας οι οποίες απολαμβάνουν του καθεστώτος «Επισήμως απαλλαγμένες» 7

ότι οι υγειονομικοί όροι και η κτηνιατρική πιστοποίηση πρέπει να προσαρμοστούν αναλόγως της υγειονομικής κατάστασης που επικρατεί στην προαναφερόμενη τρίτη χώρα 7 ότι θα πρέπει να απαιτηθούν ορισμένες συμπληρωματικές εγγυήσεις όσον αφορά τη φυματίωση και τη βρουκέλλωση για την εισαγωγή βοοειδών από την Κροατία 7 ότι αυτές οι συμπληρωματικές εγγυήσεις θα αναθεωρούνται αναλόγως της εξέλιξης της κατάστασης 7

ότι έχει διαπιστωθεί η ύπαρξη κλασικής πανώλους των χοίρων σε εγκαταστάσεις οικόσιτων χοίρων σε ορισμένες περιοχές της Δημοκρατίας της Τσεχίας το 1997 7

ότι τα μέτρα που ενέκριναν οι αρχές της Δημοκρατίας της Τσεχίας, η επιδημιολογική κατάσταση στις εγκαταστάσεις οικοσίτων χοίρων έχει βελτιωθεί και δεν έχουν σημειωθεί νέα κρούσματα από τον Ιούνιο του 1997 7

ότι κρίνεται αναγκαίο να τροποποιηθεί ο καθορισμός της περιοχής όπου έχει ανιχνευθεί κλασική πανώλη των χοίρων σε αγριόχοιρους ώστε να προσαρμοσθεί στην παρούσα κατάσταση 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 98/372/ΕΚ τροποποιείται ως εξής:

1. Το Παράρτημα Ι αντικαθίσταται από το παράρτημα Ι της παρούσας απόφασης.

2. Το Παράρτημα ΙΙ αντικαθίσταται από το παράρτημα ΙΙ της παρούσας απόφασης.

3. Το Παράρτημα ΙV αντικαθίσταται από το παράρτημα ΙΙΙ της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 27 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 302 της 31. 12. 1972, σ. 28.

(2) ΕΕ L 24 της 30. 1. 1998, σ. 31.

(3) ΕΕ L 170 της 16. 6. 1998, σ. 34.

ΠΑΡΑΡΤΗΜΑ Ι

«ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

«ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>

ΠΑΡΑΡΤΗΜΑ III

«ΠΑΡΑΡΤΗΜΑ IV

Συμπληρωματικές εγγυήσεις που πρέπει να παρέχει η περιοχή εξαγωγής, όταν αυτές απαιτούνται στο παράρτημα ΙΙ, κατ' εφαρμογήν του άρθρου 2 παράγραφος 2:

α) Τα ζώα που περιγράφονται στο παρόν πιστοποιητικό έχουν παρουσιάσει αρνητική αντίδραση σε δοκιμασία ανίχνευσης του ιού του αφθώδους πυρετού, η οποία διενεργείται με την εξέταση λαρυγγοφαρυγγικού επιχρίσματος (δοκιμασία οισαφαγικού καθετήρα).

β) Τα ζώα που περιγράφονται στο παρόν πιστοποιητικό έχουν παρουσιάσει αρνητική αντίδραση σε ορολογική δοκιμασία που διενεργήθηκε για την ανίχνευση αντισωμάτων του αφθώδους πυρετού.

γ) Τα ζώα που περιγράφονται στο παρόν πιστοποιητικό παρέμειναν απομονωμένα για τουλάχιστον 14 ημέρες, πριν από τη φόρτωσή τους για εξαγωγή, σε σταθμό απομόνωσης σην περιοχή καταγωγής, υπό την επίβλεψη επίσημου κτηνιάτρου, και κανένα ζώο στις εγκαταστάσεις απομόνωσης δεν εμβολιάσθηκε κατά του αφθώδους πυρετού κατά το διάστημα των 21 ημερών πριν από την εξαγωγή και κανένα άλλο ζώο, εκτός από τα ζώα που αποτελούν μέρος της αποστολής, δεν εισήλθε στις εγκαταστάσεις απομόνωσης κατά την ίδια περίοδο.

δ) Τα ζώα προέρχονται από τις ακόλουθες αγέλες που έχουν χαρακτηρισθεί ως "επισήμως απαλλαγμένες από φυματίωση, βρουκέλλωση και λεύκωση", όπως ορίζεται στα παραρτήματα Α και G της οδηγίας 64/432/ΕΟΚ:

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>